དགའ་གདོང་དགོན

དགའ་གདོང་དགོན་ནི། ཐོག་མར་བཀའ་གདམས་པའི་བླ་མ་ཞིག་པོ་ཤེས་རབ་ཞུ་བས་སྤྱི་ལོའི་དུས་རབས་བཅུ་གསུམ་པར་ཕྱག་བཏབ་གནང་མཛད། དབུས་ཀྱི་གདན་ས་ཆེན་པོ་དྲུག་གི་ཡ་གྱལ་ཡང་ཡིན། རྗེ་ཙོང་ཁ་པའང་གནས་དེར་བླ་མ་དབུ་མ་པ་དང་ལྷན་དུ་འཇམ་དབྱངས་བསྒྲུབ་པས་ཞལ་གཟིགས་ཀྱང་གསུང་མ་བྱོན་པས་བླ་མ་དབུ་པ་པས་གསུང་སྒྱུར་གྱི་ཚུལ་མཛད། དེ་རྗེས་ཉམས་རྒུད་བྱུང་སྟེ་བར་སྐབས་གཅིག་རིང་དབོན་དགོན་དུའང་འགྱུར་སྐད། དེ་རྗེས་རྒྱལ་མཆོག་ལྔ་པའི་རྗེས་སུ་རྒྱལ་པོ་སྐུ་ལྔའི་ནང་ཚན་ལྷོ་ཕྱོགས་ཡོན་ཏན་རྒྱལ་པོའམ་དགའ་གདོང་ཆོས་སྐྱོང་ཤིང་བྱ་ཅན་ཞེས་གནས་སྲུང་དུ་བསྐོས་ཤིང་དགོན་དེའང་གཙང་དགོན་དུ་བསྒྱུར་བ་གནང་ཞེས་གསུངས། སྔོན་འདུ་ཁང་འདིའི་གཙང་ཁང་སྦུག་མར་འཇིམ་གྱི་མཁན་སློབ་ཆོས་གསུམ་མི་ཚད་ལྷག་དང་། དེའི་གཡས་སུ་འཇིགས་བྱེད་ལྷ་བཅུ་གསུམ་དང་། བསྟན་མ་རྣམ་གསུམ། གཡོན་དུ་རྟ་མགྲིན་གསང་སྒྲུབ་དང་དེའི་གཡོན་དུ་རྒྱལ་པོ་སྐུ་ལྔ། བྱམས་ཁང་ནང་རྒྱལ་བ་བྱམས་པ་ཐོག་སོ་ཉིས་ལྡན། འདུ་ཁང་ནང་སྨན་བླ་བདེ་གཤེགས་བརྒྱད་མི་ཚད་མ། མཆོད་གཤོམ་ནང་གསེར་ཟངས་ཀྱི་སྒྲོལ་མ་ཉེར་གཅིག་གི་སྐུ་བརྙན་ཐོ་གང་ལྷག་དང་། ལི་མའི་རྟ་མགྲིན་གསང་སྒྲུབ་བྱིས་པ་ལོ་བརྒྱད་ཙམ། འབྲས་སྒོ་མང་སྐྱོར་དཔོན་རིན་པོ་ཆེས་[page 99] བཞེངས་གནང་མཛད་པའི་ཐུགས་རྗེ་ཆེན་པོ་ཕྱག་སྟོང་སྤྱན་སྟོང་། འཇམ་དབྱངས་ལྷ་ཁང་ནང་འཇམ་དབྱངས་གསུང་བྱོན་མ་དང་། བླ་མ་དབུ་མ་བ། ལྷ་མགོན་ཆོས་གསུམ་བཅས་ཀྱི་ལྡེབས་རིས་དང་དེའི་འོག་ཏུ་རྗེ་རིན་པོ་ཆེའི་སྒྲུབ་ཕུག་སོགས་མཇལ་རྒྱུ་ཡོད།
ད་ལྟ་སྔོན་གྱི་འདུ་ཁང་ཉམས་གསོ་གནང་བའི་ནང་འཇིམ་གྱི་རྒྱལ་བ་བྱམས་པའི་སྐུ་བརྙན་ཐོག་སོ་གཅིག་ལྷག་དང་མཁན་ཆེན་ཞིག་པོ་ཤེས་རབ། བླ་མ་དབུ་མ་བ། རྒྱལ་མཆོག་ལྔ་པ། གུ་རུའི་སྐུ་བརྙན་བཅས་མི་ཚད་མ་དང་། སྨན་བླ་བདེ་གཤེགས་བརྒྱད་བརྐྱང་ཁྲུ་གང་ལྷག་སོགས་གསར་བཞེངས་གནང་བ་དང་། འཕྲིན་ལས་རྒྱལ་པོ་དང་། འཇམ་དབྱངས་ཀྱི་སྐུ་བརྙན། འཇིགས་བྱེད་དང་ལྷ་མོ་སོགས་ལྡེབས་རིས་རྙིང་མ་མང་པོ་དང་། འཇམ་དབྱངས་ལྷ་ཁང་སྔོན་གྱི་དེ་རང་ལ་ལྡེབས་རིས་དང་བཅས་པ། རྗེ་ཙོང་ཁ་པའི་སྒྲུབ་ཕུག་སོགས་མཇལ་རྒྱུ་ཡོད།
Category:དགོན་པ།